CELEX: 62021TB0092
Language: hu
Date: 2021-05-26 00:00:00
Title: T-92/21. R. sz. ügy: A Törvényszék elnökének 2021. május 26-i végzése – Darment kontra Bizottság („Ideiglenes intézkedés – Környezet – Fluortartalmú üvegházhatású gázok – 517/2014/EU rendelet – A fluorozott szénhidrogén forgalomba hozatala – A számára megállapított kvótát túllépő vállalkozással szemben szankciót kiszabó határozat – Ideiglenes intézkedések iránti kérelem – A sürgősség hiánya”)

2021.7.12.   
            
            
               HU
            
            
               Az Európai Unió Hivatalos Lapja
            
            
               C 278/48
            
         
      A Törvényszék elnökének 2021. május 26-i végzése – Darment kontra Bizottság
      (T-92/21. R. sz. ügy)
      („Ideiglenes intézkedés - Környezet - Fluortartalmú üvegházhatású gázok - 517/2014/EU rendelet - A fluorozott szénhidrogén forgalomba hozatala - A számára megállapított kvótát túllépő vállalkozással szemben szankciót kiszabó határozat - Ideiglenes intézkedések iránti kérelem - A sürgősség hiánya”)
      (2021/C 278/68)
      Az eljárás nyelve: angol
      
         Felek
      
      
         Felperes: Darment Oy (Helsinki, Finnország) (képviselő: C. Ginter ügyvéd)
      
         Alperes: Európai Bizottság (képviselők: B. De Meester és K. Talabér-Ritz meghatalmazottak)
      
         Az ügy tárgya
      
      Az EUMSZ 279. cikken alapuló, arra irányuló kérelem, hogy a Törvényszék egyrészt kötelezze a Bizottságot arra, hogy szüntesse meg a 2021-es évre és az azt követő kiosztási időszakokra vonatkozó, a fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendelet (HL 2014. L 150., 1. o.) 25. cikkének (2) bekezdésén alapuló szankciónak a felperesre való alkalmazását, és másrészt rendelje el, hogy a Bizottság osszon ki a felperes számára ömlesztett fluorozott szénhidrogének importjára vonatkozó kvótát a 2021-es kiosztási időszakra és az azt követő kiosztási időszakokra.
      
         A végzés rendelkező része
      
      
                  1)
               
               
                  A Törvényszék elnöke az ideiglenes intézkedés iránti kérelmet elutasítja.
               
            
                  2)
               
               
                  A Törvényszék elnöke a költségekről jelenleg nem határoz.